CELEX: 21989A1230(19)
Language: mt
Date: 1989-12-07 00:00:00
Title: Ftehim Bejn il-Komunità Ekonomika Ewropea u l-Konfederazzjoni Svizzera dwar is-sistemi ta' l-iskambju ta' data elettronika dwar il-kummerċ

Avviż Legali Importanti

|

21989A1230(19)

Official Journal L 400 , 30/12/1989 P. 0027 - 0030 Finnish special edition: Chapter 11 Volume 15 P. 0175  Swedish special edition: Chapter 11 Volume 15 P. 0175 

		FtehimBejn il-Komunità Ekonomika Ewropea u l-Konfederazzjoni Svizzera dwar is-sistemi ta'l-iskambju ta' data elettronika dwar il-kummerċIL-KOMUNITÀ EKONOMIKA EWROPEA,minn hawn ‘il quddiem imsejjħa "il-Komunità", uIL-KONFEDERAZZJONI SVIZZERA,minn hawn ‘il quddiem imsejjħa "Svizzera",it-tnejn minn hawn ‘il quddiem msejjħa l-"Partijiet Kontraenti",BILLI, permezz ta' Deċiżjoni tal-5 ta'Ottubru 1987, il-Kunsill tal-Komunitajiet Ewropej adottat programm tal-Komunità fil-qasam ta' l-iskambju ta' data elettronika dwar il-kummerċ, industrija u amministrazzjoni, minn hawn ‘il quddiem imsejjaħ "il-programm Tedis";BILLI l-Istati Membri ta' l-Assoċjazzjoni Ewropea tal-Kummerċ Ħieles, hawn ‘il quddiem imsejjħa "EFTA", tieħu parti attiva, flimkien mal-Komunità sabiex tipprepara livelli f'dan il-qasam, fejn hemm interess reċiproku sabiex tiġi żviluppata koperazzjoni f'oqsma bħall-proġett CD u telekomunikazzjonijiet;BILLI l-assoċjazzjoni ta' l-Isvizzera mal-programm Tedis tal-Komunità jiffaċilita din il-koperazzjoni, jgħin sabiex jiġi evitat il-ħolqien ta' barrieri tekniċi ġodda għall-negozju bejn il-Komunità u l-Istati Membri ġo l-EFTA, u sabiex jikkontribwixxi għall-Iżvilupp kordinat ta' trasferiment elettroniku ta' data ma' l-Ewropa kollha;FL-ISFOND tad-Dikjarazzjoni Konġunta li ssejjaħ għall-ħolqien ta' spazju ekonomiku Ewropew (EES), adottata mill-Ministri ta' l-Istati Membri ta' l-EFTA u l-Istati Membri tal-Komunità u l-Kummissjoni tal-Komunitajiet Ewropej fil-Lussemburgu nhar id-9 t'April 1984,FTIEHMU KIF ĠEJ:Artikolu 11. L-Isvizzera hija hawnhekk assoċjata mal-programm Tedis, taħt il-kundizzjonijiet imfassla f'dan il-Ftehim. L-Għanijiet tal-programm Tedis huma stabilliti fl-Anness A.2. Il-Kummissjoni tal-Komunitajiet Ewropej, minn hawn ‘il quddiem msejjħa l-"Kummissjoni", għandha tkun responsabbli għat-twettiq ta' dan il-programm.Artikolu 2Impriżi, inklużi intrapriżi żgħar u ta' daqs medju, istituti ta' riċerka u korpi oħra stabbiliti fl-Isvizzera jistgħu jagħmlu offerti jew jagħmlu kuntratti taħt il-programm Tedis, taħt l-istess termini u kundizzjonijiet bħal dawk applikabbli għal intrapriżi, istituti ta' riċerka u korpi oħra stabbiliti ġewwa l-Komunità.Artikolu 3Ir-riżultat ta' l-implimentazzjoni tal-programm Tedis, partikolarment dawk ġejjin mill-kuntratti konklużi skond l-Artikolu 2, għandhom ikunu disponibbli lill-Partijiet Kontraenti.Artikolu 41. Il-kontribuzzjoni finanzjarja ta' l-Isvizzera li tkun ġejja mill-assoċjazzjoni tagħha mal-programm Tedis, għandha tiġi stabbilita fi proporzjon ma' l-ammont disponibbli kull sena fil-budget ġenerali tal-Komunità għall-approprjazzjonijiet li jkopru impenji sabiex jilħqu l-obbligi finanzjarji tal-Kummissjoni, li jirriżultaw mill-implimentazzjoni tal-programm.2. Il-fattur ta' proporzjonalità li jirregola l-kontribuzzjoni ta' l-Isvizzera għandha tingħata mill-proporzjon bejn, il-prodott gross domestiku ta' l-Isvizzera bil-prezzijiet tas-suq, u s-somma tal-prodott gross domestiku bil-prezz tas-suq ta' l-Istati Membri tal-Komunità u l-Isvizzera. Dan il-proporzjon għandu jiġi kalkulat a bażi ta' l-iktar data riċenti disponibbli tal-OECD.3. L-ammont kalkolat bħala meħtieġ sabiex isir il-proġett Tedis u l-ammont tal-kontribuzzjoni kalkolata ta' l-Isvizzera huma stabbiliti fl-Anness B.4. Id-dispożizzjonijiet u r-regoli li jirregolaw il-kontribuzzjoni finanzjarja ta' l-Isvizzera huma stabbiliti fl-Anness Ċ.Artikolu 5Il-Kummissjoni għandha żżomm lill-Isvizzera informata dwar ir-realizzazzjoni ta' l-azzjonijiet definiti fil-programm Tedis.Artikolu 61. Dan il-Ftehim għandu jiġi konkluż għal sakemm idum il-programm tal-Komunità Tedis.2. Jekk il-Komunità tirrevedi il-programm Tedis, il-Ftehim jistà jiġi tterminat taħt kundizzjonijiet mifthiema bonarjament. L-Isvizzera għandha tiġi notifikata bil-kontenut preċIż tal-programm rivedut fi żmien ġimgħa mill-addozzjoni tiegħu mill-Komunità. Il-Partijiet Kontraenti għandhom jinnotifikaw lil xulxin fi żmien tlett xhur mid-deċiżjoni tal-Komunità tiġi adottata, jekk ikun qiegħed jiġi prevvist terminazzjoni tal-Ftehim.3. Meta jiġi adottat programm ġdid tat-Tedis, dan il-Ftehim għandu jiġi mġedded permezz ta' ftehim taċitu, għal matul il-programm il-ġdid, sakemm ma jiġix itterminat minn wieħed mill-Partijiet Kontraenti fi żmien tlett xhur mill-adozzjoni tal-programm il-ġdid. Id-dispożizzjonijiet tal-paragrafu 2 jibqgħu japplikaw.4. Kull meta tittieħed deċiżjoni dwar it-tiġdid tal-programm Tedis mill-Komunità, l-Annessi A u B għandhim jiġu emendati skond id-deċiżjoni tal-Komunità sakemm ma jiġix miftiehem mod ieħor mill-Partijiet Kontraenti.5. Dan il-Ftehim m'għandux jitqies skadut sempliċiment minħabba li jkun hemm dewmien fl-adozzjoni tal-programm il-ġdid Tedis.6. Bla ħsara għad-dispożizzjonijiet tal-paragrafi 2 u 3, kull wieħed mill-Partijiet Kontraenti jistà jittermina l-Ftehim, b'avviż ta' tlett xhur. Il-proġetti u x-xogħlijiet li jkunu għaddejjin fil-mument tat-terminazzjoni u/jew ma' l-iskadenza ta' dan il-Ftehim għandhom jitkomplew taħt il-kondizzjonijiet imfassla f'dan il-Ftehim.Artikolu 7L-Annessi A, B u Ċ ta' dan il-Ftehim huma parti integrali minnu.Artikolu 8Dan il-Ftehim għandu jiġi approvat mill-Partijiet Kontraenti skond il-proċeduri tagħhom. Għandu jidħol fis-seħħ fl-ewwel jum tax-xahar wara d-data li fiha l-Partijiet Kontraenti jkunu nnotifikaw lil xulxin illi l-proċeduri neċessarji għal dan il-għan ikunu ġew kompliti.Artikolu 9Dan il-Ftehim għandu jiġi abbozzat f'żewġ kopji, bil-lingwa Daniża, Olandiża, Ingliża, Franċiża, Ġermaniża, Griega, Taljana, Portugiża u Spanjola, kull wieħed minn dawn it-test ugwalment awtentiku.Magħmul fi Brussel fis-seba' jum ta' Diċembru tas-sena elf disa' mija u tmienja udisgħin.Għall-Kunsill tal-Komunitajiet EwropejJean VidalGianluigi GiolaGħall-Gvern tal-Konfederazzjoni SvizzeraBénédict de Tscharner--------------------------------------------------ANNESS AL-għanijiet tal-programm Tedis għall-1988 sal-1989 huma:1. l-kordinazzjoni fil-livell tax-xogħol tal-Komunità, li jkun għaddej f'diversi Stati Membri dwar l-Iżvilupp ta' sistemi ta' skambju ta' data ta' negozju fl-elettronika;2. sabiex javża lill-utenti potenzjali;3. sabiex javża lil manifatturi Ewropej ta' hardware u software bl-opportunitajiet offruti mill-iskambju ta' data elettronika;4. appoġġ loġistiku għall-gruppi settorali Ewropej;5. kunsiderazzjoni dwar ħtiġijiet speċifiċi ta' l-iskambju ta' data dwar in-negozju fl-elettronika bejn l-Istati Membri u l-Komunità dwar policies fit-telekomunikazzjoni u standardizzar, u kif isir xogħol preparatorju għal dan l-iskop;6. għajnuna fit-twaqqif ta' ċentri għat-testijiet dwar konformita fuq software u hardware użata f'sistemi ta' l-iskambju ta' data elettronika dwar il-kummerċ;7. sabiex jinstabu soluzzjonijiet għall-problemi legali li jistgħu jostakolaw l-iżvilupp skambju ta' data elettronika dwar il-kummerċ u sabiex jiġi żgurat li r-regolamenti restrittivi fit-telekomunikazzjoni ma jżommux l-iżvilupp fl-iskambju ta' data elettronika dwar il-kummerċ;8. sabiex jiġi studjati ħtiġijiet ta' sigurta għas-sistemi ta' skambju ta' data elettronika dwar il-kummerċ, sabiex tiġi garantita l-kunfidenzjalita’ tal-messaġġi trasmessi;9. sabiex jiġu studjati problemi speċifiċi kkawżati mill-multipliċita’ ta' lingwi fil-Komunità u, għal dan il-għan, sabiex tiġi eżaminata l-possibilità, bil-għan tal-multilingwiżmu, billi jintużaw ir-riżultati akkwistati jew mistennija taħt il-programmi ta' traduzzjoni Systran u Eurotra;10. sabiex jiġi studjat il-konvenjenza tal-promozzjoni ta' l-Iżvilupp ta' software speċifiku meħtieġ għall-iskambju ta' data elettronika dwar il-kummerċ;11. sabiex jiġu elenkati il-proġetti esistenti jew potenzjali dwar l-iskambju ta' data dwar negozju fl-elettronika, a sabiex issir analiżi komparattiva tagħhom;12. identifikazzjoni ta' ħtiġijiet speċjali li joħorġu matul l-implimentazzjoni tas-sistemi ta' l-iskambju ta' data elettronika dwar il-kummerċ, li jistgħu jintlaħqu aktar malajr bl-assistenza mill-Komunità;13. sabiex isir studju partikolari dwar l-assistenza li tistà tingħata lill-negozji żgħar jew ta' daqs medju, sabiex tingħom jieħdu parti attiva fl-iskambju ta' data elettronika dwar il-kummerċ;14. sabiex wieħed jaħseb dwar appoġġ possibli, għall-proġetti pilota, li l-implimentazzjoni gradwali tagħhom, tista' tinkoraġġixxi soluzzjonijiet, li kapaċi jiġu ġeneralizzati fuq problemi ta' interess komuni, li magħom jiltaqgħu bosta sistemi ta' l-iskambju ta' data elettronika dwar il-kummerċ.--------------------------------------------------ANNESS BEstimi finanzjarji għall-1989Approprazzjonijiet ta' rabta, meħtieġa sabiex isiru il-programm Tedis, anqas spejjeż ta' vjaġġar u anqas salarji t'esperti, relatati mas-Segretarjat tal-Bord Edifact; 3840000 EKU.Kalkolu tal-kontribuzzjoni finanzjarja ta' l-Isvizzera: 147456 EKU.--------------------------------------------------ANNESS ĊRegoli FinanzjarjiArtikolu 1Dan l-Anness jistabbilixxi id-dispożizzjonijiet li jirregolaw il-kontribuzzjoni finanzjarja ta' l-Isvizzera li għaliha saret referenza fl-Artikolu 4 tal-Ftehim.Artikolu 21. Il-kontribuzzjoni finanzjarja ta' l-Isvizzera għandha tiġi amministrata mis-Segretarjat ta' l-EFTA.2. Kull sena, fi żmien li jrid jiġi miftiehem, mill-Kummissjoni u s-Segretarjat ta' l-EFTA, il-Kummissjoni għandha tibgħat lis-Segretarjat ta' l-EFTA, sejħa għall-fondi, li tikkorispondi għall-kontribuzzjonijiet tal-pajjiżi kollha ta' l-EFTA għan-nefqiet taħt il-Ftehim rispettivi tagħhom assoċjati mal-programm Tedis.3. Il-kontribuzzjoni għandha tkun espressa kemm f'ekus kif ukoll fi franki Svizzeri, bil-komposizzjoni ta' l-eku definita fir-Regolament tal-Kunsill (KEE) Nru 3180/78. Il-valur tal-kontribuzzjoni f'ekus għandu jiġi determinat fil-jum tas-sejħa għall-fondi.4. Is-Segretarjat ta' l-EFTA għandu jissottometti lill-Kummissjoni il-kontribuzzjonijiet tal-pajjiżi kollha ta' l-EFTA, għan-nefqiet ta' kull sena, taħt il-Ftehim tagħhom, ta' lanqas tlett xhur wara li s-sejħa għall-fondi tkun ġiet riċevuta mis-Segretarjat ta' l-EFTA. Kwalunkwe dewmien fil-ħlas tal-konribuzzjoni għandu jġib miegħu il-ħlas t'interessi mis-Segretarjat ta' l-EFTA, b'rata daqs l-ogħla rata ta' skont akkwistata fl-Istati Membri tal-Komunità fid-data li jkun dovut. Ir-rata għandha tiżdied b'0,25 % ta' punti perċentwali għal kull xahar ta' dewmien.5. Ir-rata miżjuda għandha tiġi applikata fuq il-perjodu kollu ta' dewmien.6. Ir-regoli finanzjarji fis-seħħ applikabbli għal-budget ġenerali tal-Komunitajiet Ewropej, għandu japplika għat-tmexxija ta' l-approprazzjonijiet.7. Fl-aħħar ta' kull sena, għandha tiġi ppreparata stima t'approprazzjonijiet għall-programm Tedis, u mibgħuta lill-Isvizzera u lis-Segretarjat ta' l-EFTA għall-informazzjoni.--------------------------------------------------